चित्रांगदा सिंह के साथ दिए पोज, कैजुअल लुक में दिखे विक्रांत मेसी
Bollywood Actress Sara Ali Khan Upcoming Moive Gaslight बॉलीवुड एक्ट्रेस सारा अली खान इन दिनों अपनी अपकमिंग फिल्म 'गैसलाइट' को लेकर सुर्खियों में बनी हुई हैं।
बॉलीवुड एक्ट्रेस सारा अली खान इन दिनों अपनी अपकमिंग फिल्म 'गैसलाइट' को लेकर सुर्खियों में बनी हुई हैं। हाल ही में 'गैसलाइट' का जबरदस्त ट्रेलर रिलीज हुआ है। इसी बीच मुंबई में फिल्म का एक प्रमोशनल इवेंट रखा गया, जिसमें फिल्म की पूरी टीम नजर आईं।
सारा ने प्रमोशन के दौरान अपनी को-स्टार चित्रांगदा सिंह के साथ पैपराजी को जमकर पोज दिए। इस दौरान विक्रांत मेसी भी कैजुअल लुक में नजर आए। लुक की बात करें तो जहां सारा व्हाइट एंड रेड ड्रेस में दिखीं तो वहीं चित्रांगदा पिंक ऑउटफिट में ग्लैमरस लग रही हैं।
अपाहिज लड़की के रोल निभाएंगी सारा
गैसलाइट का ट्रेलर ओटीटी प्लेटफॉर्म डिज्नी प्लस हॉटस्टार ने सोशल मीडिया पर शेयर किया था। इस फिल्म में सारा अली खान एक अपाहिज लड़की मिसा का किरदार निभा रही हैं। वहीं एक्ट्रेस चित्रांगदा सिंह सारा की सौतेली मां रेणुका के रोल में नजर आईं। वहीं एक्टर विक्रांत मेसी सारा के पिता के बॉडीगॉर्ड के रोल में दिखे। 'गैसलाइट' की कहानी एक मर्डर मिस्ट्री पर आधारित है। जिसमें मिसा के पिता का खून कर दिया जाता है। कुल मिलाकर फिल्म का ट्रेलर रोमांच और थ्रिल से भरा हुआ है।
कब रिलीज होगी फिल्म 
बता दें, सारा अली खान की 'गैसलाइट' इसी महीने में 31 मार्च को ओटीटी प्लेटफॉर्म डिज्नी प्लस हॉटस्टार पर रिलीज होगी। इस फिल्म में इन तीनों के अलावा राहुल देव और अक्षय ओबेरॉय भी हैं। 'गैसलाइट' का ट्रेलर देखने के बाद फैंस काफी एक्साइटेड हो गए हैं।